CELEX: 32019R0927
Language: fi
Date: 2019-06-03 00:00:00
Title: Komission täytäntöönpanoasetus (EU) 2019/927, annettu 3 päivänä kesäkuuta 2019, tiettyjen tavaroiden luokittelusta yhdistettyyn nimikkeistöön

6.6.2019   
               
               
                  FI
               
               
                  Euroopan unionin virallinen lehti
               
               
                  L 148/19
               
            
         KOMISSION TÄYTÄNTÖÖNPANOASETUS (EU) 2019/927,
         annettu 3 päivänä kesäkuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N: o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä kesäkuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Kuution muotoinen kori, jonka mitat ovat noin 32 × 27 × 20 cm.
                        Tavara koostuu teräslangasta (langan läpimitta on noin 4 mm) ja paperista. Lanka on asetettu ainoastaan kehikon muodostavan kuution reunoille. Kehikko tukee kangasta, jonka loimi ja kude muodostuu paperisäikeistä.
                        Jokainen säie koostuu kahtia taitetuista ja pituussuunnassa kierretyistä paperikaistaleista, jotka on kierretty yhteen. Kunkin kierretyn paperikaistaleen leveys on noin 5,5 mm. Lanka on kokonaan päällystetty paperilla.
                        Katso kuvat (*1)
                        
                     
                     
                        6307 90 98 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, 63 ryhmän 1 huomautuksen sekä CN-koodien 6307 , 6307 90  ja 6307 90 98  nimiketekstien mukaisesti.
                        Kori ei ole nimikkeen 7323  rauta- tai terästavara, koska tavaralle ei anna sen 3 yleisen tulkintasäännön b alakohdassa tarkoitettua olennaista luonnetta epäjalosta metallista valmistettu lanka vaan paperikangas, sillä tavara on ulkonäöltään paperinen kori. Se ei ole ulkonäöltään metallikori, koska lanka on kokonaan päällystetty paperilla eikä näin ollen ole näkyvissä. Lisäksi tavara on pääosin valmistettu paperista. Sen vuoksi luokittelu nimikkeeseen 7323  ei tule kyseeseen.
                        Koska paperikaistaleet on kierretty, niiden katsotaan olevan nimikkeen 5308  paperilankaa (tekstiililankaa) (ks. myös harmonoidun järjestelmän selitykset, nimike 5308 , B kohta, paperilanka, kolmas kappale). Tavaran luokittelu 46 ryhmään ei tule kyseeseen 46 ryhmän 1 huomautuksen nojalla, koska tekstiililankoja ei pidetä ”punonta- tai palmikointiaineina”.
                        Lisäksi langat kudotaan yhteen niin, että ne muodostavat kankaan (loimi- ja kudesäikeet). Sen vuoksi kori ei ole paperilankatavara vaan kankaasta valmistettu tavara, eikä sen luokittelu nimikkeeseen 5609  tule kyseeseen (ks. myös harmonoidun järjestelmän selitykset, nimike 5609 , ensimmäinen ja kolmas kappale, c kohta).
                        Kaikenlaisista tekstiilikankaista valmistetut sovitetut tekstiilitavarat, joita ei kuvata tarkemmin muualla nimikkeistössä, luokitellaan 63 ryhmän I alaryhmään (ks. myös harmonoidun järjestelmän selitykset, 63 ryhmä, yleisohjeet, 1 kohta, ensimmäinen kappale).
                        Sen vuoksi tavara on luokiteltava CN-koodin 6307 90 98  muuksi sovitetuksi tekstiilitavaraksi.
                     
                  
               (*1)  Kuvat ovat ainoastaan ohjeellisia.